CELEX: 32011R1203
Language: hu
Date: 2011-11-18 00:00:00
Title: A Bizottság 1203/2011/EU végrehajtási rendelete ( 2011. november 18. ) egyes áruk Kombinált Nómenklatúra szerinti besorolásáról

23.11.2011   
            
            
               HU
            
            
               Az Európai Unió Hivatalos Lapja
            
            
               L 305/12
            
         A BIZOTTSÁG 1203/2011/EU VÉGREHAJTÁSI RENDELETE
   (2011. november 18.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódex Bizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. november 18-án.
      
         
            a Bizottság részéről, az elnök nevében,
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Kiskereskedelmi forgalom számára készletben kiszerelt készülék mely a következőkből áll:
                  —   „A” készülék: egy vezeték nélküli (televíziós) audio-/videojel-adó készülék, infravörös adót és két külön antennát tartalmazó, rádiós távvezérlő jeleket fogadó, vezeték nélküli beépített vevőkészülékkel, és
                  —   „B” készülék: egy vezeték nélküli (televíziós) audio-/videojel vevőkészülék, infravörös vevőt és két külön antennát tartalmazó, rádiós távvezérlő jeleket továbbító, vezeték nélküli beépített adókészülékkel.
                  A készletet arra tervezték, hogy az „A” készülékhez csatlakoztatott külső forrásból, mint pl. műholdvevőből vagy DVD-lejátszóból érkező audio-/videojelet 400 m távolságon belül a „B” készülékhez csatlakoztatott másik audio/video készülékhez, mint pl. monitorhoz vagy televíziókészülékhez továbbítsa.
                  Az audio/video jelek továbbítása az „A” készülékből a „B” készülékbe televíziójelek formájában történik 2,4 GHz frekvencián.
                  A jelek „B” készülékből „A” készülékbe 433 MHz frekvencián történő továbbítását egy infravörös távirányító indítja el. Ez a jeladási funkció független az audio/video jelek továbbításától.
                  A távirányító eszköz az audio/video adókészülékhez („A” készülék) csatlakoztatott külső forrás vezérlését szolgálja.
                  
                      (1) Lásd a képet.
               
               
                  8528 71 99
               
               
                  A besorolást a Kombinált Nómenklatúra értelmezésére szolgáló 1. 3. c) és 6. általános szabály, a Kombinált Nómenklatúra XVI. áruosztályához tartozó megjegyzések 3. pontja, valamint a 8528 vtsz., a 8528 71 alszám és a 8528 71 99 KN-kód szövegezése határozza meg.
                  Az „A” készülék alapvető funkciója audio-/videojelek továbbítása (televízió) a 8525 vtsz. alatt leírtak szerint (lásd a XVI. áruosztályhoz tartozó megjegyzés 3. pontját).
                  A „B” készülék alapvető funkciója televíziós jelek vétele a 8528 vtsz. alatt leírtak szerint. A távirányító eszközből származó jelek továbbítása másodlagos (lásd a XVI. áruosztályhoz tartozó megjegyzés 3. pontját).
                  Tekintettel az „A” és a „B” készülék által ellátott funkciókra, a készlet tervezett felhasználása televíziójelek továbbítása és fogadása.
                  A termék az általános értelmező szabályok 3. b) pontja értelmében vett készletnek minősül, mely a 8525 vtsz. alatti adókészülékből és a 8528 vtsz. alatti televízióvevő-készülékből áll. Tekintettel arra, hogy egyik alkotóelem sem határozza meg a készülék lényeges jellemzőit, a termék az általános értelmező szabályok 3. b) pontjának alkalmazásával történő besorolása kizárt.
                  Mivel a készlet nem sorolható be az általános értelmező szabályok 3. a) vagy 3. b) pontja alapján, ezért a terméket az általános értelmező szabályok 3. c) pontja alkalmazásával videokijelzőt vagy képernyőt kialakítása miatt nem tartalmazó, televíziós adás vételére alkalmas más készülékként a 8528 71 99 KN-kód alá kell besorolni.
               
            
         
      
                  
                     
               
               
                  
                     
               
            
         (1)  A kép csupán tájékoztató jellegű.